open-index/open-wikipedia-markdown huggingface dataset:
รถไฟใต้ดินเยเรวาน

**รถไฟฟ้าเยเรวาน** () เป็นระบบขนส่งมวลชนความเร็วสูงที่ให้บริการในกรุงเยเรวาน ประเทศอาร์มีเนีย เปิดเดินรถเมื่อ ค.ศ. 1981 มีระยะทาง  จำนวน 10 สถานี

## ประวัติ

## สถิติ
thumb|ทางเข้าสู่สถานีรีพับบลิกสแควร์
ในปัจจุบันมีรถไฟใต้ดินเพียง 1 เส้นทาง ระยะทาง 12.1 กิโลเมตร (7.5 ไมล์) ให้บริการทุก ๆ 5 นาที ตั้งแต่เวลา 6.30-23.00 น. รับรองผู้โดยสารได้ 60,000 คนต่อวัน สถิติปี ค.ศ. 2012 มีผู้โดยสารกว่า 14.9 ล้านคนมาใช้บริการรถไฟใต้ดิน but ridership fell by almost 20% to 50,000 passengers per day after the doubling of the fare. มีลูกจ้าง 1,200 คน

ในช่วงแรกที่เปิดให้บริการนั้น ยังไม่ศูนย์ซ่อมบำรุง ต่อมาในปี ค.ศ. 1985 มีศูนย์ซ่อมบำรุงชื่อว่า Charbakh ในช่วงคริสต์ทศวรรษ 1990 ระบบมีรถไฟฟ้า 70 คัน (รุ่น 81-717/714)  โดยเป็นรถไฟฟ้า 3 คันต่อขบวน รวม 12 ขบวน อย่างไรก็ตาม รถไฟฟ้าเหล่านี้ ได้ถูกขายให้กับรถไฟใต้ดินมอสโก และรถไฟใต้ดินเซนต์ปีเตอส์เบิร์ก

ในปี ค.ศ. 2000-2001 รถไฟฟ้ารุ่น 81-714 ได้หยุดให้บริการ และมีเพียงรถไฟฟ้ารุ่น 81-717 (2 คันต่อขบวน) 13 ขบวน ให้บริการเท่านั้น รายได้ในปี ค.ศ. 2002 ทั้งหมด 1.440 ดรัม (2.5 ล้านดอลลาร์สหรัฐ) 

ในระหว่างปี ค.ศ. 2012-2014 รถไฟฟ้ารุ่น 81-717 ได้รับการปรับปรุง โดยภายนอกและภายในคล้ายคลึงกับรถไฟฟ้ารุ่น 81-71M ที่ใช้งานในรถไฟใต้ดินปราก

### รายชื่อสถานี
* Barekamutyun
* Marshal Baghramyan
* Yeritasardakan
* Republic Square
* General Andranik
* David of Sasun
* Gortsaranain
* Shengavit
* Garegin Nzhdeh Square
* Charbakh

### ศูนย์ซ่อมบำรุง
ศูนย์ซ่อมบำรุง มี 2 แห่งได้แก่
* ศูนย์ซ่อมบำรุงหลัก Charbakh
* ศูนย์ซ่อมบำรุงย่อย Sasuntsi Davit

## ดูเพิ่ม
* รายชื่อสถานีรถไฟฟ้าในเยเรวาน
* รายชื่อระบบขนส่งมวลชนความเร็วสูง

## อ้างอิง

## แหล่งข้อมูลอื่น
* Yerevan Metro Track Map
* Urbanrail.net
* Metroworld
* Metrosoyuza
* Yeritasardakan Metro 3D model 

หมวดหมู่:การขนส่งในเยเรวาน
หมวดหมู่:รถไฟฟ้าใต้ดินในประเทศอาร์มีเนีย
ทางรถไฟสายพนมกรอม

**ทางรถไฟสายพนมกรอม** เป็นเส้นทางรถไฟรางแคบระยะสั้นสายหนึ่งในประเทศกัมพูชา ระยะทาง 9.5 กิโลเมตร จากเมืองเสียมราฐ ไปยังเทือกเขาพนมกรอม ปัจจุบันได้ยกเลิกใช้งานไปแล้ว และยังเหลือหลักฐานเกี่ยวกับเส้นทางเพียงน้อยนิด


ไฟล์:A road of Siem Reap.JPG|เสียมราฐ
ไฟล์:Phnom Krom3.png|เทือกเขาพนมกรอม


## ดูเพิ่ม
* การขนส่งระบบรางในประเทศกัมพูชา

## แหล่งข้อมูลอื่น
*1962 US Army Corps of Engineers map of Siem Reap with the Phnom Krom railway marked

หมวดหมู่:เส้นทางรถไฟในประเทศกัมพูชา
สำนักงานตำรวจแห่งชาติ

**สำนักงานตำรวจแห่งชาติ** เป็นชื่อเรียกของหน่วยงานสูงสุดในการควบคุมดูแลเจ้าหน้าที่ตำรวจในบางรัฐ ซึ่งอาจหมายถึง

* ญี่ปุ่น – สำนักงานตำรวจแห่งชาติ
* ไทย - สำนักงานตำรวจแห่งชาติ
* สหรัฐอเมริกา – สำนักงานสอบสวนกลาง
* โคลอมเบีย – ตำรวจแห่งชาติโคลอมเบีย
* เวียดนาม – กองกำลังความมั่นคงสาธารณะประชาชนเวียดนาม
* สาธารณรัฐเกาหลี – สำนักงานตำรวจแห่งชาติ
* สาธารณรัฐจีน – สำนักงานตำรวจแห่งชาติ
รายชื่อระบบรถไฟและรถไฟฟ้าชานเมือง

รายชื่อระบบรถไฟและรถไฟฟ้าชานเมืองที่มีอยู่ทั่วโลก

## รายชื่อ
### ทวีปเอเชีย

### ทวีปแอฟริกา

### ทวีปอเมริกาเหนือและใต้

## หมายเหตุ
# Fortaleza is in the process of converting its suburban rail network into a full metro system. See wiki entry for the Fortaleza Metro.
# Sydney, Melbourne, Copenhagen, London, and Paris (RER) have hybrid systems, with trains running as metro-like services (on segregated track—usually in tunnel—and with high frequency) in their inner cities, but as main line commuter services in the suburbs.

## ดูเพิ่ม
* รายชื่อระบบขนส่งมวลชนความเร็วสูง
* รายชื่อระบบรถรางและรถไฟฟ้ารางเบา

## อ้างอิง

## แหล่งข้อมูลอื่น
* MEXLIST Mexican railroad discussion and study group 
* World Rail Transit List


หมวดหมู่:รายชื่อที่สัมพันธ์กับระบบขนส่งทางรถไฟ
หมวดหมู่:รายชื่อที่สัมพันธ์กับระบบขนส่งทางรถราง
หมวดหมู่:การขนส่งผู้โดยสารระบบราง
รายชื่อระบบรถรางและรถไฟฟ้ารางเบา

รายชื่อระบบรถรางและรถไฟฟ้ารางเบาทั่วโลก

## รายชื่อ
### ทวีปแอฟริกา

### ทวีปเอเชีย

### ทวีปยุโรป

* รายชื่อเส้นทางรถรางในประเทศออสเตรีย
* รายชื่อเส้นทางรถรางในประเทศเบลารุส
* รถรางในประเทศเบลเยียม
* รถรางในประเทศฝรั่งเศส
* รถรางในประเทศเยอรมนี
* รายชื่อเส้นทางรถรางในประเทศอิตาลี

* รายชื่อเส้นทางรถรางในประเทศเนเธอร์แลนด์
* รายชื่อเส้นทางรถรางในประเทศโรมาเนีย
* รายชื่อเส้นทางรถรางในประเทศรัสเซีย
* รายชื่อเส้นทางรถรางในประเทศยูเครน
* รายชื่อเส้นทางรถรางในสหราชอาณาจักร

รายชื่อด้านล่างคือรายชื่อที่นอกเหนือจากกลุ่มด้านบน

## ดูเพิ่ม
* รายชื่อระบบขนส่งมวลชนความเร็วสูง
* รายชื่อระบบรถไฟและรถไฟฟ้าชานเมือง
* รายชื่อระบบรถบัสไฟฟ้า

## หมายเหตุ


## อ้างอิง

## แหล่งข้อมูลอื่น
* World list of Light Rail, Trams and Metros  at Light Rail Transit Association website
* World Rail Transit List



หมวดหมู่:รายชื่อที่สัมพันธ์กับระบบขนส่งทางรถราง
สำนักงานตำรวจแห่งชาติ (ญี่ปุ่น)

[right|200px|thumb|[ตราอาทิตย์อุทัย (; Seal of the Rising Sun) ตราราชการตำรวจแห่งชาติญี่ปุ่น]]

**สำนักงานตำรวจแห่งชาติ** (; ) เป็นส่วนราชการของรัฐบาลญี่ปุ่น แต่ต่างจากประเทศอื่น ๆ ตรงที่ไม่มีข้าราชการตำรวจในสังกัด เป็นแต่หน่วยงานกลางสำหรับประสานความร่วมมือในองค์กรตำรวจญี่ปุ่น และกำหนดมาตรฐานกับนโยบายทั่วไปขององค์กรตำรวจเท่านั้น

คณะกรรมการความปลอดภัยสาธารณะแห่งชาติ (National Public Safety Commission) ในคณะรัฐมนตรีญี่ปุ่น บริหารสำนักงานตำรวจแห่งชาติ

## การจัดระเบียบราชการ

* ผู้บัญชาการตำรวจแห่งชาติ  (Commissioner-General of the National Police Agency) เป็นข้าราชการตำรวจชั้นสูงสุด
** รองผู้บัญชาการตำรวจแห่งชาติ (; Deputy Commissioner-General of the National Police Agency)
** สำนักเลขาธิการผู้บัญชาการตำรวจแห่งชาติ (; Secretariat General of the Commissioner-General of the National Police Agency)
* กองบัญชาการความปลอดภัยชุมชน (; Community Safety Bureau)
* กองบัญชาการสืบสวนคดีอาญา (; Criminal Investigation Bureau)
** กองบังคับการองค์กรอาชญากรรม (; Organized Crime Department)
* กองบัญชาการตำรวจจราจร (; Traffic Bureau)
* กองบัญชาการความมั่นคง (; Security Bureau)
** กองบังคับการต่างประเทศและข่าวกรอง (; Foreign Affairs and Intelligence Department)
* วิทยาลัยตำรวจแห่งชาติ (; National Police Academy)
* สถาบันวิจัยวิทยาการตำรวจแห่งชาติ (; National Research Institute of Police Science)
* ศูนย์บัญชาการราชองครักษ์ (; Imperial Guard Headquarters)
* กองบัญชาการตำรวจภูธร
** กองบัญชาการตำรวจภูธรโทโฮะกุ (; Tohoku Regional Police Bureau)
** กองบัญชาการตำรวจภูธรคันโต (; Kanto Regional Police Bureau)
** กองบัญชาการตำรวจภูธรชูบุ (; Chubu Regional Police Bureau)
** กองบัญชาการตำรวจภูธรกิงกิ (; Kinki Regional Police Bureau)
** กองบัญชาการตำรวจภูธรชูโงะกุ (; Chugoku Regional Police Bureau)
** กองบัญชาการตำรวจภูธรชิโกะกุ (; Shikoku Regional Police Bureau)
** กองบัญชาการตำรวจภูธรคีวชู (; Kyushu Regional Police Bureau)
* กองบัญชาการคมนาคมสารสนเทศ (; Info-Communications Bureau)
* กองบังคับการคมนาคม
** กองบังคับการคมนาคมสารสนเทศตำรวจนครบาลโตเกียว (; Tokyo Metropolitan Police Info-Communications Department)
** กองบังคับการคมนาคมสารสนเทศตำรวจฮกไกโด (; Hokkaido Police Info-Communications Department)

## แหล่งข้อมูลอื่น

*  เว็บไซต์อย่างเป็นทางการ 
*  เว็บไซต์อย่างเป็นทางการ 

หมวดหมู่:รัฐบาลญี่ปุ่น
หมวดหมู่:การบังคับใช้กฎหมายในประเทศญี่ปุ่น
หมวดหมู่:สำนักงานกลางแห่งชาติของตำรวจสากล
เงิน แซ่ตัน

**เจ้าขรัวเงิน แซ่ตัน** เป็นพระภัสดา (สามี) ในสมเด็จพระเจ้าพี่นางเธอ เจ้าฟ้ากรมพระศรีสุดารักษ์ (พระพี่นางในพระบาทสมเด็จพระพุทธยอดฟ้าจุฬาโลกมหาราช) และเป็นพระชนกในสมเด็จพระศรีสุริเยนทราบรมราชินี เป็นพระอัยกาในพระบาทสมเด็จพระจอมเกล้าเจ้าอยู่หัวและพระบาทสมเด็จพระปิ่นเกล้าเจ้าอยู่หัว เป็นพระปัยกาในพระบาทสมเด็จพระจุลจอมเกล้าเจ้าอยู่หัว

## ประวัติ
เจ้าขรัวเงิน เป็นบุตรชายคนคนที่ 4 ของเศรษฐีชาวจีนฮกเกี้ยนกับน้องสาวของท่านผู้หญิงน้อย ภรรยาของเจ้าพระยาชำนาญบริรักษ์ (อู่) บิดาของท่านสืบเชื้อสายมาจากขุนนางในกรุงปักกิ่ง มีพี่น้อง 4 คน คือ
* ท่านนวล แซ่ตัน
* ท่านเอี้ยง แซ่ตัน
* เจ้าขรัวทอง แซ่ตัน
* เจ้าขรัวเงิน แซ่ตัน

เดิมครอบครัวได้ตั้งนิวาสฐานอยู่ตำบลถนนตาล เป็นพานิชใหญ่ ชาวกรุงเก่าเรียกว่า เศรษฐีถนนตาล ในกรุงศรีอยุธยา เจ้าขรัวเงินและเจ้าขรัวทองได้สร้างวัดคนละวัดคือวัดเงินและวัดทองขึ้นตามนามของบุคคลทั้งสอง ณ สองฝั่งคลองบางพรม วัดเงินต่อมาคือวัดรัชฎาธิษฐาน วัดทองต่อมาคือวัดกาญจนสิงหาสน์ วัดทั้งสองได้รับการบูรณะในสมัยรัชกาลที่ 1 โดยพระบาทสมเด็จพระพุทธยอดฟ้าจุฬาโลกมหาราชและสมเด็จพระอมรินทราบรมราชินี

เจ้าขรัวเงิน แซ่ตัน ถึงแก่พิราลัยในสมัยกรุงธนบุรี

## ครอบครัว
ต่อมาเจ้าขรัวเงิน แซ่ตัน ได้สมรสกับแก้ว ซึ่งต่อมาคือสมเด็จพระเจ้าพี่นางเธอ เจ้าฟ้ากรมพระศรีสุดารักษ์มีพระโอรส-พระธิดาด้วยกันคือ

* สมเด็จพระสัมพันธวงศ์เธอ เจ้าฟ้ากรมหลวงเทพหริรักษ์ พระนามเดิม *ตัน* เป็นต้นราชสกุลเทพหัสดิน
* สมเด็จพระสัมพันธวงศ์เธอ เจ้าฟ้ากรมขุนอนัคฆนารี พระนามเดิม *ฉิม* (เจ้าฟ้าหญิงฉิม)
* สมเด็จพระศรีสุริเยนทราบรมราชินี พระนามเดิม *บุญรอด* เป็นพระอัครมเหสีในพระบาทสมเด็จพระพุทธเลิศหล้านภาลัย
* สมเด็จพระสัมพันธวงศ์เธอ เจ้าฟ้ากรมหลวงพิทักษ์มนตรี พระนามเดิม *จุ้ย* เป็นต้นราชสกุลมนตรีกุล
* สมเด็จพระสัมพันธวงศ์เธอ เจ้าฟ้ากรมขุนอิศรานุรักษ์ พระนามเดิม *เกศ* เป็นต้นราชสกุลอิศรางกูร

## อ้างอิง
* หม่อมราชวงศ์ศุภวัฒย์ เกษมศรี, พระอนุวงศ์ชั้นหม่อมเจ้าในพระราชวงศ์จักรี, บรรณกิจ, 2549, ISBN 974-221-818-8
* ธำรงศักดิ์ อายุวัฒนะ, ราชสกุลจักรีวงศ์ และราชสกุลสมเด็จพระเจ้าตากสินมหาราช, บรรณกิจ, 2511 แก้ไขเพิ่มเติม 2545, ISBN 974-222-648-2
* กิตติพงษ์ วิโรจน์ธรรมากูร, ย้อนรอยราชสกุลวงศ์ วังหลวง, ดอกหญ้า, 2549, ISBN 974-941-205-2

หมวดหมู่:ชาวไทยเชื้อสายฮกเกี้ยน
อักไสชิน

thumb|แผนที่แสดงอาณาเขตของอักไสชิน (สีแดง)
**อักไสชิน** (; ; , *อักสาอี จิน*; ภาษาอูรดู: اکسائی چن; ) เป็นที่ราบสูงกว้างใหญ่ในลาดัก รัฐชัมมูและกัษมีระ ตั้งอยู่ระหว่างเทือกเขาคุนหลุนของจีนกับเทือกเขาคาราโครัมทางเหนือของอินเดีย พื้นที่เป็นหินสีขาวขนาดใหญ่ ลาดชัน ขรุขระ แห้งแล้ง มีประชากรอยู่น้อยมาก 

เมื่อจีนยึดครองทิเบตมาอยู่ในการดูแลได้ใน พ.ศ. 2493 ได้ส่งทหารเข้าไปในอักไสชินและระหว่าง พ.ศ. 2499–2500 จีนได้ตัดถนนผ่านอักไสชินเพื่อเชื่อมโยงทิเบตกับส่วนอื่น ๆ ของจีน ทำให้เกิดปัญหาพรมแดนกับอินเดียตั้งแต่ครั้งนั้น โดยจีนถือว่าอักไสชินเป็นส่วนหนึ่งของซินเจียง ส่วนอินเดียถือว่าเป็นส่วนหนึ่งของลาดัก แต่ปากีสถานได้โต้แย้งสิทธิ์ของอินเดีย มีการปะทะระหว่างอินเดียและจีนจนรุนแรงขึ้นใน พ.ศ. 2505 เกิดสงครามจีน-อินเดีย ทำให้จีนยึดดินแดนได้มากขึ้น ปัจจุบันอักไสชินยังเป็นดินแดนพิพาทระหว่างจีนและอินเดีย

## อ้างอิง
* ประชุมพร คงทน. อักไสชิน ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กทม.ราชบัณฑิตยสถาน. 2539. หน้า 179 – 183


หมวดหมู่:กรณีพิพาทเรื่องอาณาเขตจีน
หมวดหมู่:กรณีพิพาทเรื่องอาณาเขตอินเดีย
หมวดหมู่:กัศมีร์
ประเทือง ปานลักษณ์

**ประเทือง ปานลักษณ์** (3 ตุลาคม พ.ศ. 2490 – 1 กุมภาพันธ์ พ.ศ. 2547) อดีตสมาชิกสภาผู้แทนราษฎรจังหวัดลำพูน

## ประวัติ
ประเทือง เกิดเมื่อวันที่ 3 ตุลาคม พ.ศ. 2490 ที่กิ่งอำเภอลาดกระบัง จังหวัดพระนคร (เขตลาดกระบัง กรุงเทพมหานคร ในปัจจุบัน เป็นบุตรนายสุดจิตต์ กับนางถวิล ปานลักษณ์ 

สำเร็จการศึกษาระดับประกาศนียบัตรวิชาชีพชั้นสูง (ปวส.) สาขาเกษตรกรรม จากวิทยาลัยเกษตรและเทคโนโลยีเชียงใหม่ เมื่อปี พ.ศ. 2512 ประกาศนียบัตรพัฒนาผู้จัดการระดับสูง สถาบันบัณฑิตพัฒนบริหารศาสตร์ และหลักสูตรเศรษฐศาสตร์ธุรกิจ มหาวิทยาลัยสุโขทัยธรรมาธิราช

## การทำงาน
ประเทือง เป็นพนักงานฝ่ายสินเชื่อ ธนาคารเพื่อการเกษตรและสหกรณ์การเกษตร ระหว่างปี 2513 - 2526 ต่อมาได้รับเลือกตั้งเป็นสมาชิกสภาผู้แทนราษฎรจังหวัดลำพูน ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคกิจสังคม ต่อมาได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 สังกัดพรรคความหวังใหม่ (อยู่ในกลุ่มภาคเหนือ ร่วมกับบุญชู ตรีทอง, ธวัชวงศ์ ณ เชียงใหม่, ตรี ด่านไพบูลย์) และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 สังกัดพรรคชาติไทย

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ประเทือง ได้ลงสมัครรับเลือกตั้งในเขตเลือกตั้งที่ 1 สังกัดพรรคชาติไทย แต่ไม่ได้รับเลือกตั้ง โดยแพ้ให้กับอาภาภรณ์ พุทธปวน ผู้สมัครหน้าใหม่จากพรรคไทยรักไทย

ประเทือง เคยเป็นกรรมาธิการวิสามัญพิจารณาเรื่องพม่ากักตัวเจ้าหน้าที่ฝ่ายไทย เมื่อปี พ.ศ. 2535 และมีผลงานสำคัญอาทิ การผลักดันโครงการระบบส่งน้ำขนาดเล็กในไร่นาในจังหวัดลำพูน การก่อสร้างโกดังเก็บสินค้า และโครงสร้างพื้นฐานต่างๆ ของสหกรณ์การเกษตรเพื่อการตลาดลูกค้า ธกส. โดยสนับสนุนงบพัฒนาจังหวัด (งบ สส.) ในสมัยนั้น

ประเทือง เป็นนักการเมืองที่ริเริ่มในการตั้งกระทู้ถามเกี่ยวกับการสร้างถนนคู่ขนานกับทางรถไฟจากเชียงใหม่ ไฟยังลำพูน จนเป็นที่มาของถนนเลียบทางรถไฟในปัจจุบัน

## ถึงแก่อนิจกรรม
ประเทือง เสียชีวิตเมื่อวันที่ 1 กุมภาพันธ์ พ.ศ. 2547

## เครื่องราชอิสริยาภรณ์

## หมายเหตุ

## อ้างอิง

หมวดหมู่:นักการเมืองจากกรุงเทพมหานคร
หมวดหมู่:บุคคลจากเขตลาดกระบัง
หมวดหมู่:บุคคลจากจังหวัดพระนคร
หมวดหมู่:สมาชิกสภาผู้แทนราษฎรจังหวัดลำพูน
หมวดหมู่:พรรคชาติประชาธิปไตย (พ.ศ. 2525)
หมวดหมู่:นักการเมืองพรรคกิจสังคม
หมวดหมู่:นักการเมืองพรรคความหวังใหม่
หมวดหมู่:นักการเมืองพรรคชาติไทย
หมวดหมู่:บุคคลจากสาขาวิชาเศรษฐศาสตร์ มหาวิทยาลัยสุโขทัยธรรมาธิราช
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:พนักงานรัฐวิสาหกิจชาวไทย
หมวดหมู่:นักการธนาคารชาวไทย
มิตเชิลล์ กัปเปินแบร์ค

**มิตเชิลล์ กัปเปินแบร์ค** (; 5 พฤษภาคม พ.ศ. 2529) เป็นนักฟุตบอลชาวดัตช์ที่เล่นในตำแหน่งกองกลาง ปัจจุบันสังกัดสโมสรเตอร์เลเดอ (Ter Leede) ในประเทศเนเธอร์แลนด์ 

หมวดหมู่:ผู้เล่นสโมสรฟุตบอลเชียงราย ยูไนเต็ด
หมวดหมู่:นักฟุตบอลชาวดัตช์
หมวดหมู่:บุคคลจากฮาร์เลม
หนูผีนากยักษ์

**หนูผีนากยักษ์** (; ) สัตว์เลี้ยงลูกด้วยนมชนิดหนึ่ง จัดเป็นเพียงชนิดเดียวเท่านั้นในสกุล *Potamogale*

หนูผีนากยักษ์ เป็นสัตว์ที่มีลักษณะรูปร่างคล้ายหนูผีผสมกับนาก ซึ่งเป็นสัตว์คนละอันดับกัน แต่ความจริงแล้วเป็นเทนเรคชนิดหนึ่ง หนูผียักษ์มีใบหน้าที่แบนยาว มีดวงตาที่มีขนาดเล็ก มีหนวดแข็งที่ใช้เป็นประสาทสัมผัสเหมือนกับนากจริง ๆ

มีหางแบนยาวใช้สำหรับว่ายน้ำเหมือนปลา มีใบหูกลมขนาดเล็ก ปลายจมูกที่แหลมยาวปกคลุมไปด้วยหนวดแข็งสำหรับป้องกันจมูก ขนตามลำตัวมีความหนาแน่น เป็นขนสองชั้นมีทั้งชั้นขนหยาบและขนที่อ่อนนุ่ม ด้านหลังเป็นสีน้ำตาลเข้ม และเป็นสีเหลืองหรือสีขาวที่ด้านล่างลำตัว ขนที่หางเป็นขนที่อ่อนนุ่ม หางมีความแบนข้างทำให้เมื่อว่ายน้ำในแนวนอนลำตัวจะเคลื่อนขยับไปมาด้านข้างเหมือนปลาหรือจระเข้  ขาสั้นและไม่ใช้สำหรับว่ายน้ำ ขาหลังมีผนังที่ช่วยเก็บความอบอุ่นเมื่อขึ้นจากน้ำ โดยที่นิ้วเท้าหลังนิ้วที่ 2 และ 3 ได้ลดรูปรวมกัน ขาหลังใช้สำหรับไซ้ขนหรือเช็ดตัวหลังขึ้นมาจากน้ำ หนูผีนากยักษ์ตัวเมีย มีเต้านม 2 เต้า และหน้าท้องที่ลดรูปลงสำหรับให้นมแก่ลูก

มีน้ำหนักประมาณ 300-950 กรัม ความยาวส่วนหัวและลำตัวประมาณ 290-350 มิลลิเมตร และรวมความยางหาง 535-640 มิลลิเมตร

หนูผีนากยักษ์ เป็นสัตว์กินเนื้อ หากินในเวลากลางคืน เป็นสัตว์ที่ใช้ชีวิตแบบกึ่งน้ำกึ่งบก โดยพบแพร่กระจายพันธุ์ในแอฟริกากลางแถบตะวันตก ตั้งแต่ตอนใต้ของประเทศไนจีเรีย (ป่าฝนใจกลางประเทศ เป็นต้นมา), อิเควทอเรียลกินี, กาบองและสาธารณรัฐแอฟริกากลาง, ชาด, สาธารณรัฐคองโก, สาธารณรัฐประชาธิปไตยคองโก, ภาคเหนือของซูดาน, แองโกลาและแซมเบีย และมีจำนวนประชากรที่พบน้อยในป่าฝนระหว่างชายแดนเคนยาและยูกันดา

เป็นสัตว์ที่มีถิ่นอยู่อาศัยขนาดเล็ก เป็นสัตว์ที่อยู่ลำพังเพียงตัวเดียวในป่าฝนเขตร้อนที่มีแหล่งน้ำจืดขนาดใหญ่ไหลผ่าน เช่น แม่น้ำ หรือทะเลสาบต่าง ๆ ในช่วงฤดูน้ำหลากอาจอพยพย้ายหนีไปอาศัยยังพื้นที่สูงกว่าระดับน้ำทะเลตั้งแต่ 0-1,800 เมตรได้ ทำรังโดยการขุดโพรงอยู่ริมฝั่งน้ำ โดยทางเข้าอยู่ต่ำกว่าระดับน้ำเหมือนกับนาก นอกจากจะใช้เป็นที่กำบังแล้วยังใช้ได้ดีในการหลบร้อนช่วงเวลากลางวัน ทำรังโดยการใช้ใบไม้แห้งเรียงเป็นแถวทางเข้ารัง มีการย้ายรังบ่อยในช่วงฤดูผสมพันธุ์ เมื่อออกหาอาหารจะทำไซ้ขนให้แห้งบ่อย มีรัศมีในการหากินประมาณ 800 เมตร การถ่ายมูลยังใช้เป็นที่กำบังและใช้ประกาศอาณาเขตอีกด้วย

ออกหากินในเวลากลางคืน โดยกินสัตว์น้ำเป็นหลัก ด้วยการใช้ประสาทดมกลิ่นและประสาทสัมผัสจากหนวด ใช้เวลาดำน้ำแต่ละครั้งเพียงไม่กี่วินาที โดยใช้ฟันและขาหน้าจับฉีกกิน อาหารได้แก่ ปลา, ปู, กุ้ง, กบ แต่มักจะหลีกเลี่ยงการกินปูที่มีขนาดใหญ่เกินกว่า 7 เซนติเมตร เพราะเสี่ยงต่อการถูกทำร้ายจนได้รับบาดเจ็บ แต่ละตัวจะมีอุปนิสัยการกินที่แตกต่างออกไป เหยื่อจะถูกฉีกขาดเป็นท่อน ๆ บนฝั่ง นอกจากนี้แล้วยังสามารถกินหอย, แมลงน้ำ และเครฟิชได้ด้วย คืนหนึ่งจะกินปูประมาณ 15-20 ตัว

หนูผีนากยักษ์ มีอายุที่สั้นมากในที่เลี้ยงโดยมีอายุอยู่ได้เพียง 1-14 วันเท่านั้น 

มีฤดูผสมพันธุ์ในช่วงฤดูฝน จะให้กำเนิดลูกหนึ่งหรือสองตัวต่อปี ตัวผู้จะเดินทางเป็นระยะทางไกลไปตามลำน้ำ เพื่อต่อสู้กับตัวผู้ตัวอื่นเพื่อการจับคู่ผสมพันธุ์

ปัจจุบัน หนูผีนากยักษ์ได้ลดจำนวนลงจากการตัดไม้ทำลายป่าอันเป็นแหล่งที่อยู่อาศัย โดยเฉพะในแคเมอรูน บางครั้งก็จมน้ำตายในอวนจับปลาของมนุษย์ และถูกล่าเพื่อความต้องการขนและหนัง 

## อ้างอิง

หมวดหมู่:อันดับเทนเรค
หมวดหมู่:สัตว์เลี้ยงลูกด้วยน้ำนมในทวีปแอฟริกา
## แหล่งข้อมูลอื่น
โดเรม่อน ศิษย์ศรีคร้าม

**โดเรม่อน ศิษย์ศรีคร้าม** เป็นนักมวยไทยระดับอาชีพแห่งเวทีมวยลุมพินี ชื่อชกของเขามาจากตัวละคร*[[โดราเอมอน (ตัวละคร)|โดราเอมอน]]* และเป็นนักมวยไทยที่ได้รับการกล่าวว่า มีรูปแบบการโจมตีที่หลากหลาย และสวยงาม

ทั้งนี้ ได้เคยมีแผนจัดให้โดเรม่อนเข้าแข่งขันศึกมวยไทยลุมพินีเกริกไกร ที่จัดขึ้น ณ วันที่ 12 มกราคม พ.ศ. 2556 โดยเขาจะพบกับคู่ชกชาวลาวชื่อริมโขงเล็ก อ.บุญช่วย แต่ได้ยกเลิกแผนดังกล่าวในภายหลัง

## ประวัติ
วันที่ 29 มกราคม พ.ศ. 2554 โดเรม่อนเข้าแข่งขันศึกมวยไทยลุมพินีเกริกไกร ที่เวทีมวยลุมพินี และเป็นฝ่ายชนะคะแนนโกมินทร์ ราชานนท์ จากนั้น ในวันที่ 25 กุมภาพันธ์ โดเรม่อนเข้าแข่งขันศึกเพชรยินดี ที่เวทีมวยลุมพินี โดยได้พบกับต้นตระกูล เพชรตะเคียน และได้รับการกล่าวว่าเป็นการจับคู่ที่ยากแก่การทำนายผลการชก

ในการแข่งขันที่สนามมวยเวทีลุมพินี โดเรม่อนเคยเป็นฝ่ายชนะคะแนนเพชรวศิลป์ ศิษย์ราชศักดิ์ ก่อนที่จะเป็นฝ่ายแพ้คะแนนให้กับปิรันย่า เพชรสี่หมื่น และเด่นสุรินทร์ เอ็กซินดิคอลยิม ในวันที่ 11 กุมภาพันธ์ พ.ศ. 2555 เขาได้พบกับคู่ชกชื่อแสงชัย ท็อปคิงส์บ็อกซิ่ง ในรายการศึกมวยไทยลุมพินีเกริกไกร ที่จัดขึ้นโดยวิรัตน์ วชิรรัตนวงศ์ ซึ่งโดเรม่อนเป็นฝ่ายแพ้คะแนน จากนั้น เขาได้พบกับคู่ชกชื่อเดชรุ่งเรือง ศักดิ์สมพร ในวันที่ 12 พฤษภาคม ที่เวทีมวยลุมพินี ในรุ่น 110 ปอนด์ ซึ่งได้รับการวิจารณ์ว่าโดเรม่อนจะเป็นฝ่ายชนะ และจากการแข่งขันในครั้งดังกล่าว โดเรม่อนเป็นฝ่ายชนะทีเคโอได้ในยกที่สาม จากนั้น ในวันที่ 9 มิถุนายน ในรายการแข่งขันศึกมวยไทยลุมพินีเกริกไกรของปีเดียวกันนี้ เขาได้พบกับคู่ชกอย่างเพชรเมืองลุง เอื้อสัมพันธ์ ซึ่งโดเรม่อนเป็นฝ่ายแพ้คะแนน

## สถิติการชก

## ดูเพิ่ม
* *[[โดราเอมอน (ตัวละคร)|โดราเอมอน]]*

## อ้างอิง

หมวดหมู่:นักมวยไทยชาวไทย
หมวดหมู่:โดราเอมอน
นารูโตะ บัญชาเมฆ

**นารูโตะ บัญชาเมฆ** หรือ **นารูโตะ ก.รุ่งธนเกียรติ**  เกิดวันที่ 7 มิถุนายน พ.ศ. 2538 เป็นนักมวยไทยชาวไทย ชื่อชกของเขาอิงมาจากตัวละคร*[[อุซึมากิ นารูโตะ]]* ซึ่งในวันที่ 24 มิถุนายน พ.ศ. 2555 นารูโตะพบกับคู่ชกชื่อซิโฟเน่ พัทยาคอมแบท ในรายการ ศึกมวยดีวิถีไทยพัทยามหากุศล ซึ่งได้รับการถ่ายทอดสดทางช่อง 11 โดยมีการจัดการแข่งขันขึ้นที่เวทีมวยพัทยาบ๊อกซิ่งเวิลด์ จากการแข่งขันดังกล่าว นารุโตะเป็นฝ่ายชนะน็อคได้ในยกที่สอง

วันที่ 23 มีนาคม พ.ศ. 2556 นารูโตะเข้าแข่งขันศึกมวยไทยอาชีพชิงแชมป์โลกมาราธอน 2013 ที่จัดขึ้น ณ เวทีมวยชั่วคราว เอ็มบีเคเซ็นเตอร์ โดยได้พบกับเฟวเดอร์ เซอคาชิน ซึ่งเป็นนักมวยไทยจากประเทศยูเครน

## ประวัติ
สำเร็จการศึกษาจากโรงเรียนศีขรภูมิพิสัย จังหวัดสุรินทร์ ใน พ.ศ. 2552 นารูโตะเข้าแข่งมวยไทยที่จังหวัดสุรินทร์ โดยเป็นฝ่ายแพ้ต่อยอด​เพชร​เอก ศิษย์ดาบอ้วน ส่วนใน พ.ศ. 2554 นารูโตะสามารถเอาชนะคู่ชกอย่างกวางเงิน พรสุรินทร์ จากการแข่งขันที่อำเภอศีขรภูมิ จังหวัดสุรินทร์ และใน พ.ศ. 2555 นารุโตะเป็นฝ่ายชนะอภิสิทธิ์ ส.มะลิงาม

วันที่ 27 กรกฎาคม พ.ศ. 2555 นารูโตะเป็นฝ่ายแพ้คะแนนพฤหัสน้อย ส.กิจรุ่งโรจน์ ในการแข่งขันศึกดาวรุ่ง ต.อุดมการณ์+ศึกเพชรบุญชู โดยจัดขึ้น ณ เวทีมวยศูนย์ส่งเสริมกีฬามวย ที่ห้างเพชรเกษมพลาซ่า จังหวัดสุรินทร์

28 กรกฎาคม พ.ศ. 2556 นารูโตะได้เข้าแข่งขันศึกมหกรรมมวยไทยเนชั่นแมน ที่บัวขาว บัญชาเมฆ ทำหน้าที่เป็นโปรโมเตอร์ ณ ลานอเนกประสงค์ เอ็มบีเคเซ็นเตอร์ โดยได้พบกับคู่ชกชื่อชาติชาตรี เกียรติหนองหลวง ในพิกัด 63 กก.

## ดูเพิ่ม
* *[[อุซึมากิ นารูโตะ]]*

## อ้างอิง

## แหล่งข้อมูลอื่น
* 

หมวดหมู่:นักมวยไทยชาวไทย
หมวดหมู่:สื่อนารูโตะ
หมวดหมู่:นักมวยจากจังหวัดสุรินทร์
หมวดหมู่:บุคคลจากมหาวิทยาลัยรัตนบัณฑิต
กรณีพิพาทเรื่องอาณาเขต

[แผนที่แสดงกรณีพิพาทเรื่องอาณาเขต[กัศมีร์|250px|thumb|right]]

**กรณีพิพาทเรื่องอาณาเขต** () เป็นการที่องค์กรซึ่งเป็นรัฐชาติตั้งแต่สององค์กรหรือกว่านั้นขัดแย้งกันเรื่องการครอบครองอาณาเขต หรือเป็นความขัดแย้งจากการที่รัฐเกิดใหม่หรือผู้เข้ายึดครองอ้างว่า ดินแดนใด ๆ เป็นอาณาเขตของตน เพราะตนได้ดินแดนนั้นมาจากรัฐอื่น และตนไม่รับรองการมีอยู่ของรัฐอื่นนั้นอีก (รัฐอื่นนั้นกลายเป็นของตนแล้ว)

กรณีพิพาทเรื่องอาณาเขตมักเกี่ยวข้องกับการครอบครองทรัพยากรธรรมชาติ เช่น แม่น้ำ ไร่สวนเรือกนาอันอุดมสมบูรณ์ หรือขุมน้ำมัน และอาจถูกขับเคลื่อนด้วยอุดมคติทางการเมือง วัฒนธรม ศาสนา หรือชาตินิยม ทั้งมักเป็นผลมาจากข้อความเคลือบคลุมในสนธิสัญญากำหนดอาณาเขตเดิม

กรณีพิพาทเรื่องอาณาเขตยังเป็นสาเหตุหลักของสงครามและการก่อการร้าย เพราะรัฐทั้งหลายมักพยายามจะอ้างอำนาจอธิปไตยเหนือดินแดนใด ๆ โดยเข้ารุกรานดินแดนนั้น ขณะที่องค์กรซึ่งยังไม่เป็นรัฐชาติก็มักพยายามก่อการร้ายเพื่อสร้างอิทธิพลเหนือกิจกรรมทางการเมือง อย่างไรก็ดี กฎหมายระหว่างประเทศไม่สนับสนุนให้รัฐใช้กำลังผนึกดินแดนรัฐอื่นเข้าสู่รัฐตน เช่น กฎบัตรสหประชาชาติระบุว่า

"ในการสัมพันธ์ระหว่างประเทศของตนนั้น ให้สมาชิกทั้งหลายงดเว้นจากการคุกคามหรือใช้กำลังต่อบูรณภาพแห่งอาณาจักรหรือต่อความเป็นเอกราชทางการเมืองของรัฐใด ๆ หรือด้วยอาการใดที่ไม่ชอบด้วยวัตถุประสงค์ของสหประชาชาติ"

"All Members shall refrain in their international relations from the threat or use of force against the territorial integrity or political independence of any state, or in any other manner inconsistent with the Purposes of the United Nations."

บางครั้งเมื่ออาณาเขตไม่แน่ชัด คู่พิพาทอาจกำหนดเส้นควบคุม (line of control) ไว้เป็นเขตแดนระหว่างประเทศในทางนิตินัย เช่น กรณีอักไสชิน ช่องแคบไต้หวัน และกัศมีร์ แต่การกำหนดเส้นควบคุมนี้ แม้กระทำกันชัดเจนมั่นคง ก็ไม่มีผลเป็นการตกลงเขตแดนระหว่างประเทศโดยชอบธรรม

ในกรณีพิพาทเรื่องอาณาเขตนั้น ยังมีศัพท์บางศัพท์ คือ
* การขัดกันของเขตแดน (border conflict) หรือกรณีพิพาทเรื่องเขตแดน (border dispute) หมายถึง กรณีที่ดินแดนซึ่งมีเขตจำกัดนั้นประชิดรัฐหลายรัฐ หรือมีดินแดนแทรก (enclave) เกิดขึ้นมาในรัฐรัฐหนึ่ง แล้วรัฐสองรัฐหรือกว่านั้นอ้างสิทธิเหนือดินแดนดังกล่าว แต่ไม่รวมถึงการอ้างอำนาจอธิปไตยเหนือรัฐรัฐหนึ่งเต็มรัฐ เช่น กรณีที่สาธารณรัฐประชาชนจีนอ้างอำนาจอธิปไตยเหนือสาธารณรัฐจีน
* อาณาเขตที่ถูกยึดครอง (occupied territory) หมายถึง ดินแดนซึ่งถูกรัฐเอกราชรัฐหนึ่งเข้าควบคุม โดยที่ดินแดนนั้นอยู่นอกเหนืออาณาเขตที่ยอมรับกันว่าเป็นของรัฐดังกล่าวอยู่แล้ว
* อุดมการณ์เรียกร้องดินแดนของชนชาติเดียวกัน (irredentism) เกี่ยวพันกับข้อเรียกร้องทางอาณาเขตซึ่งคู่กรณีฝ่ายหนึ่งชอบที่จะยกขึ้นอ้างได้โดยอาศัยความสัมพันธ์ทางวัฒนธรรมหรือชาติพันธุ์ที่มีมาแต่เดิม

## ดูเพิ่ม
* รายชื่อกรณีพิพาทเรื่องอาณาเขต
* รายชื่อการขัดกันของเขตแดน

## อ้างอิง
* WorldStatesman – the listing of territorial disputes
* Territorial disputes  in CIA World Factbook
* USState Department/ FloridaStateUniversity International Border Studies 

## แหล่งข้อมูลอื่น
* Lectures  by Malcolm Shaw entitled *The International Legal Principles Relating to Territorial Disputes: The Acquisition of Title to Territory* and *Settling Territorial Disputes* in the Lecture Series of the United Nations Audiovisual Library of International Law
ฟาเบิลเจิสกรันต์

thumb|right|240px|ตัวละครบางส่วนจากซีรีส์
thumb|right|240px|เมอเนร์ เดอ เอยล์ กับหนังสือพิมพ์ "ฟาเบิลเจิสกรันต์''

***ฟาเบิลเจิสกรันต์*** () หรือ ***เดอฟาเบิลเจิสกรันต์*** ( แปลว่า "หนังสือพิมพ์นิทาน") เป็นซีรีส์โทรทัศน์สำหรับเด็กสัญชาติดัตช์ ซึ่งมีจุดเด่นด้านหุ่นกระบอกและสตอปโมชัน ซีรีส์นี้ได้รับการสร้างสรรค์ขึ้นใน ค.ศ. 1968 โดยเลน ฟัลเกอเนียร์ และผลิตโดยไตส์ คาโนฟสกี (ซีรีส์แรก) กับลุก เดอ เลฟีตา (ซีรีส์ที่สอง) ซีรีส์ชุดนี้จบลงใน ค.ศ. 1989 และได้รับการออกอากาศทางช่องเอ็นโอเอส, แอร์เตเอล 4 และแอร์เตเอล 8 ในประเทศเนเธอร์แลนด์ และทางช่องเฟแอร์เตในประเทศเบลเยียม ตลอดจนตั้งแต่ ค.ศ. 1973 ถึง 1975 ซีรีส์นี้ยังได้รับการจัดฉายในสหราชอาณาจักรทางไอทีวีโดยใช้ชื่อ***เดอะเดลีเฟเบิล***

## เนื้อเรื่องย่อ
ในแต่ละตอนจะมีการอิงเรื่องราวจากนิทานของฌ็อง เดอ ลา ฟงแตน, อีสป, ฟีดรัส และได้รับการออกแบบรายการโทรทัศน์โดยเลน ฟัลเกอเนียร์ ซึ่งตัวละครหลักคือ นกฮูก "เมอเนร์ เดอ เอยล์" ได้ทำการเสนอการอ่านนิทานแต่ละตอนให้แก่ตัวละครตัวอื่น ๆ บนต้นไม้ โดยมีสภาพแวดล้อมเป็นป่าซึ่งเป็นที่อยู่อาศัยของสัตว์ที่ทำจากกระดาษนานาชนิดและออกอากาศตอนแรก ณ วันที่ 29 กันยายน ค.ศ. 1968 ทางช่องเอ็นโอเอส

## ตัวละคร
*นามสกุล* ของตัวละครทั้งหมดอิงจากสปีชีส์ของพวกมัน
* **เมอเนร์ เดอ เอยล์** ("คุณนกฮูก") หรือ ยาโกบ เดอ เอยล์ เป็นนกฮูกและเป็นตัวละครหลักของซีรีส์ ส่วนในเวอร์ชันภาษาอังกฤษชื่อของมันคือ "มิสเตอร์อาวล์"
***ตัวละครอื่น ๆ** : ยึฟเฟรา โอยเยอฟาร์, โลวีเกอ เดอ โฟส, โกรกซ์ เดอ ราฟ (หรือเมอเนร์ เดอ ราฟ), บอร์ เดอ โวลฟ์, แอ็ด เบเฟอร์, วิลเลิม เบเฟอร์, ซุฟ เดอ ฮาส, สโตฟเฟิล เดอ สคิลด์ปัด, โมมเฟอร์ เดอ โมล, ตรืส เดอ เมียร์, แคร์ริต เดอ โปสต์เดยฟ์, ไมน์เดิร์ต แฮ็ต ปาร์ด, มือรา ฮัมสเตอร์, มาร์ตา ฮัมสเตอร์, วุฟดรัม, อีซาโดรา ปาราไดส์โฟเคิล, ดรุส เดอ เบร์, โยโดกึส เดอ มาร์โมต, ชีโก ลามา, ซาซา เซบรา, โยน มาราบู, เครตา โบนเตอกู, เติน สเตียร์, โอเลตา ฟึลเปกือลา, ฮาร์รี เลเปอลาร์, ปีต เดอ ปัด, ไตล์ สคาเฟยต์, แช็ฟเกอ สแค็ลม์, โรกึส เดอ ไฟรเยอ โฟเคิล, เปอไปน์ เดอ กาเตอร์, ติมเมอ เดอ โฮนด์, โปลนส์ เดอ กิกฟอร์ส, บลิงเกิร์ต เดอ บลีก, อาร์ตูร์ เดอ เลว, โฟลรา นัคเตอคาล, โจร์จ เด เวเซิล, สโตเกอบรันด์ เดอ มึค, มียา เดอ เมยเลอเซิล, เมาป์ เดอ เมยส์, มารียึส เดอ โบก, อีร์มา เดอ เกรเกิล, ออร์ม เดอ อาป, ตุเตอร์ เดอ โอลีฟันต์, กีร์เรอเกอ เดอ ตอร์เติลเดยฟ์, กูร์ เดอ ตอร์เติลเดยฟ์, ฟรียา โฟเริล, เกรตา 2, โฮนเจอ วุฟ, วาซา เดอ เบร์, เมลิส ดัส, ลามาร์ สนุสปุส, วุฟ แฮ็กตอร์, วิป เดอ เอกโฮร์น, คีส เดอ ฟลีค, อารี เดอ รัต, โบรีตา, กัส เดอ กราย และอาซา เดอ สปิน

## ในประเทศอื่น ๆ
รายการนี้ได้รับการดัดแปลงในทวีปยุโรปหลายประเทศโดยมีชื่อเรื่องที่ต่างกัน:
*  : *เลอเปอตีเอโกเดอลาฟอแร* (ภาษาฝรั่งเศสหมายถึง *เสียงสะท้อนเล็ก ๆ จากพงไพร*)
*  : *ฟอบูลาชกอฮีแร็ก* (ภาษาฮังการีหมายถึง *หนังสือพิมพ์นิทาน*)
*  : *ซีปูริมโป* (ภาษาฮีบรูหมายถึง *เรื่องที่นี่*)
*  : *อิลบอสโกเดย์แปร์เกะ* (ภาษาอิตาลีหมายถึง *ต้นไม้แห่งคำถาม*)
*  : *ฟาเบลเนสบูก* (ภาษานอร์เวย์หมายถึง *หนังสือนิทาน*)
*  : *ฟาเบลร์นัสแวลด์* (ภาษาสวีเดนหมายถึง *โลกแห่งนิทาน*)
*  : *เดอะเดลีเฟเบิล*
*  : *ลัสโกรนีกัสเดฟาบูลันเดีย* (ภาษาสเปนหมายถึง *บันทึกโลกนิทาน*)

## อ้างอิง

## แหล่งข้อมูลอื่น

* Fabeltjeskrant official site 
* 
* Official video showing how an episode is made (WMV format) 

หมวดหมู่:ภาพยนตร์ชุดทางโทรทัศน์สำหรับเด็กสัญชาติดัตช์
ธีระศักดิ์ รัตนโชติ

สิบโท **ธีระศักดิ์ รัตนโชติ** หรือ **โค้ชอัง** เป็นนักกีฬาฮอกกี้น้ำแข็งชายทีมชาติไทยผู้ซึ่งทำหน้าที่ในตำแหน่งกองหน้า รวมทั้งเป็นผู้ฝึกสอน และเคยได้รับเลือกให้เป็นผู้เล่นระดับเอ็มวีพีจากการแข่งขันไอ​ไอ​เอช​เอฟชาลเลนจ์คัพออฟเอเชีย 2008–2017

## ประวัติ
[thumb|280px|left|ธีระศักดิ์ รัตนโชติ และ[เทวินทร์ ชาติสุวรรณ]]

ธีระศักดิ์ รัตนโชติ เป็นบุตรของพันโท เลื่อน และชวลี รัตนโชติ สำเร็จการศึกษาระดับชั้นมัธยมต้นจากโรงเรียนเซนต์คาเบรียล ระดับมัธยมปลายจากโรงเรียนเซนต์จอห์น และระดับปริญญาตรีจากคณะนิเทศศาสตร์ มหาวิทยาลัยธุรกิจบัณฑิตย์ และเริ่มเล่นให้แก่ทีมชาติไทยครั้งแรกใน พ.ศ. 2550

วันที่ 26 เมษายน พ.ศ. 2554 ธีระศักดิ์เป็นหนึ่งในผู้ทำประตูให้แก่ทีมชาติไทยร่วมกับชาญเชี่ยว ศุภดิลกรัตน์ และเทวินทร์ ชาติสุวรรณ ในช่วงเวลา 20 นาทีแรก เมื่อครั้งที่พบกับทีมชาติฮ่องกง ในการแข่งขันไอ​ไอ​เอช​เอฟชาลเลนจ์คัพออฟเอเชีย 2011

วันที่ 21 มีนาคม พ.ศ. 2556 ธีรศักดิ์เป็นหนึ่งในผู้ช่วยให้ทีมชาติไทยเป็นฝ่ายชนะทีมชาติสหรัฐอาหรับเอมิเรตส์ซึ่งเป็นแชมป์เก่า จากการแข่งขันไอ​ไอ​เอช​เอฟชาลเลนจ์คัพออฟเอเชีย 2013 ที่จัดขึ้น ณ เซ็นทรัลพลาซา แกรนด์ พระราม 9

## เครื่องราชอิสริยาภรณ์

## อ้างอิง

## แหล่งข้อมูลอื่น
* 

หมวดหมู่:นักฮอกกี้น้ำแข็งชาวไทย
หมวดหมู่:นักกีฬาชาวไทย
หมวดหมู่:ผู้ฝึกสอนฮอกกี้น้ำแข็ง
หมวดหมู่:นักกีฬาจากกรุงเทพมหานคร
หมวดหมู่:บุคคลจากโรงเรียนเซนต์คาเบรียล
หมวดหมู่:บุคคลจากโรงเรียนเซนต์จอห์น
หมวดหมู่:บุคคลจากคณะนิเทศศาสตร์ มหาวิทยาลัยธุรกิจบัณฑิตย์
หมวดหมู่:ทหารบกชาวไทย
หมวดหมู่:สิบโท
หมวดหมู่:ผู้ได้รับเครื่องราชอิสริยาภรณ์ จ.ภ.
ฉัฐวัสส์ มุตตามระ

**ฉัฐวัสส์ มุตตามระ** (เกิด 16 พฤษภาคม พ.ศ. 2498) อดีตสมาชิกสภาผู้แทนราษฎรจังหวัดเชียงราย 4 สมัย และ อดีตเลขาธิการพรรคเอกภาพ เป็นนักการเมืองชาวไทยในกลุ่ม 16 เขาถูกศาลพิพากษาจำคุกในฐานสนับสนุนการยักยอกทรัพย์ธนาคารกรุงเทพฯ พาณิชย์การ ของเกริกเกียรติ ชาลีจันทร์

## ประวัติ
ฉัฐวัสส์ มุตตามระ (ชื่อเดิม : วีระพล มุตตามระ) เกิดเมื่อวันที่ 16 พฤษภาคม พ.ศ. 2498 สำเร็จการศึกษาระดับปริญญาเอก ด้านบริหารธุรกิจ จากประเทศสหรัฐอเมริกา 

## งานการเมือง
ฉัฐวัสส์ ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2529 สังกัดพรรครวมไทย และได้รับเลือกเรื่อยมา รวม 4 ครั้ง (2529, 2531, 2538, 2539)

ปี 2544 และ 2548 เขาลงสมัครรับเลือกตั้งในนามพรรคชาติไทย แต่แพ้ให้กับ สฤษฏ์ อึ้งอภินันท์ จากพรรคไทยรักไทย ต่อมาปี พ.ศ. 2550 ฉัฐวัสส์ ลงสมัครรับเลือกตั้ง ในสังกัด พรรครวมใจไทยชาติพัฒนา ในจังหวัดเชียงราย แต่ไม่ได้รับเลือกตั้ง ได้คะแนนเป็นลำดับที่ 6

### สมาชิกสภาผู้แทนราษฎร
ฉัฐวัสส์ มุตตามระ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดเชียงราย สังกัดพรรครวมไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดเชียงราย สังกัดพรรครวมไทย → พรรคเอกภาพ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดเชียงราย สังกัดพรรคเอกภาพ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดเชียงราย สังกัดพรรคความหวังใหม่

## คดีความ
ฉัฐวัสส์ มุตตามระ ถูกกล่าวหาในคดีเกี่ยวเนื่องกับการยักยอกทรัพย์ธนาคารกรุงเทพฯ พาณิชย์การ ของเกริกเกียรติ ชาลีจันทร์ โดยเขาถูกศาลตัดสินจำคุก 155 ปี ปรับ 31 ล้านบาท แต่โทษให้จำคุกได้สูงสุดไม่เกิน 20 ปีตามกฎหมาย และให้ชดใช้เงินคืนให้กับโจทก์ร่วมจำนวน 732,982,485.17 บาท

## เครื่องราชอิสริยาภรณ์

## อ้างอิง

หมวดหมู่:สมาชิกสภาผู้แทนราษฎรจังหวัดเชียงราย
หมวดหมู่:นักการเมืองพรรคเอกภาพ
หมวดหมู่:พรรคกิจสังคม
หมวดหมู่:นักการเมืองพรรคความหวังใหม่
หมวดหมู่:พรรคชาติไทย
หมวดหมู่:พรรคชาติพัฒนา (พ.ศ. 2550)
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
เจ้าคุณพระราชพันธุ์นวล

**เจ้าคุณพระราชพันธุ์นวล** บางแห่งเรียก **เจ้าคุณโต** (ราว พ.ศ. 2292 – 20 สิงหาคม พ.ศ. 2370) เป็นภริยาในเจ้าพระยาอรรคมหาเสนา (บุนนาค) ท่านเกิดในตระกูลคหบดีชาวบ้านอัมพวา ตำบลบางช้าง จังหวัดสมุทรสงคราม เป็นพระธิดาของพระชนกทอง ณ บางช้าง กับสมเด็จพระรูปศิริโสภาคย์มหานาคนารี เป็นพระกนิษฐาในสมเด็จพระอมรินทราบรมราชินี มีพี่น้องร่วมบิดามารดา รวม 10 คน ซึ่งนับเป็นสายสกุลราชินิกุล ได้แก่ 
* เจ้าคุณหญิงแวน (บางแห่งว่า แว่น)
* เจ้าคุณหญิงทองอยู่  สมรสกับท่านตาขุนทอง มีธิดาชื่อ "หงส์" ซึ่งถวายตัวเป็นพระสนมใน พระบาทสมเด็จพระพุทธยอดฟ้าจุฬาโลกมหาราช
* เจ้าคุณชายชูโต ต้นสกุลชูโต แสง-ชูโต และ สวัสดิ์-ชูโต
* สมเด็จพระอมรินทราบรมราชินี
* เจ้าคุณชายแตง
* เจ้าคุณหญิงชีโพ มีบุตรชายเพียงผู้เดียวชื่อ หงส์ แต่โดนพม่าจับเอาไปเป็นเชลย และไม่ได้กลับคืนมา จึงสิ้นสุดวงศ์เพียงเท่านี้
* เจ้าคุณชายพู
* เจ้าคุณหญิงเสม
* เจ้าคุณหญิงนวล (เจ้าคุณพระราชพันธุ์นวล)
* เจ้าคุณหญิงแก้ว สมรสกับพระยาสมุทรสงครามซึ่งมีบรรพบุรุษโดยนับทางบิดาตลอดเป็นเจ้าแสนเช่นกัน  ทั้งเจ้าคุณหญิงแก้วและพระยาสมุทรสงครามเป็นต้นสกุล ณ บางช้าง

เจ้าคุณพระราชพันธุ์นวลมีบุตร-ธิดากับเจ้าพระยาอัครมหาเสนา (บุนนาค) 10 คน เป็นชาย 6 คน และหญิง 4 คน ซึ่งทั้งสิบคนนับว่าเป็นราชินิกุล ได้แก่
* **เจ้าคุณชาย** ถึงอสัญกรรมแต่ยังเยาว์
* **เจ้าคุณหญิงนุ่น** เกิดสมัยกรุงธนบุรี พระบาทสมเด็จพระพุทธยอดฟ้าจุฬาโลกมหาราชโปรดเกล้าฯ ให้เป็นผู้สำเร็จราชการในพระบรมมหาราชวัง ในแผ่นดินพระบาทสมเด็จพระพุทธเลิศหล้านภาลัย เรียกกันว่า *"เจ้าคุณวังหลวง"*
* **เจ้าคุณชายก้อน** ถึงอสัญกรรมแต่ยังเยาว์ 
* **เจ้าคุณชายทิน** ถึงอสัญกรรมแต่ยังเยาว์ 
* **เจ้าคุณหญิงคุ้ม** เกิดในพ.ศ. 2325 เป็นผู้สำเร็จราชการในกรมพระราชวังบวรสถานมงคล ในแผ่นดินพระบาทสมเด็จพระพุทธเลิศหล้านภาลัย เรียกกันว่า *"เจ้าคุณวังหน้า"* 
* **เจ้าคุณหญิงต่าย** เกิดในพ.ศ. 2326 รับราชการอยู่ในกับสมเด็จพระเจ้าบรมวงศ์เธอ เจ้าฟ้ากรมหลวงเทพยวดี ในแผ่นดินพระบาทสมเด็จพระพุทธเลิศหล้านภาลัย คนทั้งหลายเรียกว่า *"เจ้าคุณปราสาท"*
* **เจ้าคุณหญิงพั้ง** ถึงอสัญกรรมแต่ยังเยาว์ 
* **[[สมเด็จเจ้าพระยาบรมมหาประยุรวงศ์ (ดิศ บุนนาค)|เจ้าคุณชายดิศ]]** ต่อมาเป็นสมเด็จเจ้าพระยาบรมมหาประยุรวงศ์ คนทั้งหลายเรียกกันว่า *"สมเด็จเจ้าพระยาองค์ใหญ่"*
* **เจ้าคุณชายแขก** ถึงอสัญกรรมแต่ยังเยาว์ 
* **[[สมเด็จเจ้าพระยาบรมมหาพิไชยญาติ (ทัต บุนนาค)|เจ้าคุณชายทัต]]** ต่อมาเป็นสมเด็จเจ้าพระยาบรมมหาพิไชยญาติ คนทั้งหลายเรียกกันว่า *"สมเด็จเจ้าพระยาองค์น้อย"*

## ในวัฒนธรรมสมัยนิยม
มีนักแสดงผู้รับบท เจ้าคุณพระราชพันธุ์นวล ได้แก่

* พัชราภา ไชยเชื้อ จากละครเรื่อง ฟ้าใหม่ (2547)
* ศุภรดา เต็มปรีชา จากละครเรื่อง ศรีอโยธยา 2 (2562)

## อ้างอิง

หมวดหมู่:สกุลบุนนาค
หมวดหมู่:สกุล ณ บางช้าง
พระสัมพันธวงศ์เธอ กรมหมื่นนรินทรเทพ

**พระสัมพันธวงศ์เธอ กรมหมื่นนรินทรเทพ** (พ.ศ. 2323 — พ.ศ. 2364) หรือพระนามเดิมว่า **ฉิม** เป็นพระโอรสพระองค์โตในพระเจ้าไปยิกาเธอ กรมหลวงนรินทรเทวี กับกรมหมื่นนรินทรพิทักษ์ ประสูติเมื่อปีชวด โทศก จ.ศ. 1142 พ.ศ. 2323 มีพระโสทรานุชาคือ พระสัมพันธวงศ์เธอ กรมหมื่นนเรนทรบริรักษ์

ในพระบาทสมเด็จพระพุทธเลิศหล้านภาลัย ทรงสถาปนาเป็นพระเจ้าน้องยาเธอ กรมหมื่นนรินทรเทพ สิ้นพระชนม์ในพระบาทสมเด็จพระพุทธเลิศหล้านภาลัย พระราชทานเพลิงพระศพ ณ วัดระฆังโฆสิตารามวรมหาวิหาร เมื่อวันจันทร์ที่ 31 ธันวาคม พ.ศ. 2364

กรมหมื่นนรินทรเทพ มีพระโอรสและพระธิดา ดังนี้
# **หม่อมเจ้าหญิงยี่สุ่น นรินทรกุล** (ประสูติ พ.ศ. 2342 สิ้นชีพิตักษัย เมื่อวันที่ 25 ธันวาคม พ.ศ. 2421 สิริชนมายุ 80 ปี)
# **หม่อมเจ้าหญิงปี นรินทรกุล** (พระราชทานเพลิง ณ วัดสระเกศ พ.ศ. 2404)
# **หม่อมเจ้าอิ่ม นรินทรกุล** (สิ้นชีพิตักษัย พ.ศ. 2396)
# **หม่อมเจ้าหญิงน้อย นรินทรกุล** 
# **หม่อมเจ้าพุก นรินทรกุล** (พระราชทานเพลิง ณ วัดสระเกศ เมื่อวันที่ 13 มิถุนายน พ.ศ. 2387)

## พงศาวลี
 


## ดูเพิ่ม
* พระปฐมวงศ์ในพระบรมราชวงศ์จักรี 

## อ้างอิง

หมวดหมู่:พระสัมพันธวงศ์เธอ
หมวดหมู่:กรมหมื่น
หมวดหมู่:ราชสกุลนรินทรกุล
ยงยุทธ นพเกตุ

**ยงยุทธ นพเกตุ** (เกิด 17 เมษายน พ.ศ. 2489) อดีตสมาชิกสภาผู้แทนราษฎรจังหวัดระนอง 3 สมัย และอดีตสมาชิกสภาผู้แทนราษฎรแบบบัญชีรายชื่อ สังกัดพรรคไทยรักไทย

## ประวัติ
ยงยุทธ นพเกตุ เกิดเมื่อวันที่ 17 เมษายน พ.ศ. 2489 เป็นบุตรของนายกระจ่าง กับนางมณฑา นพเกตุ สำเร็จการศึกษา ระดับมัธยมศึกษาตอนต้น จากโรงเรียนเซนต์หลุยส์ 

## งานการเมือง
ยงยุทธได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2522 สังกัดพรรคสยามประชาธิปไตย และได้รับเลือกเรื่อยมา รวม 3 ครั้ง

ยงยุทธ ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 66 สังกัดพรรคไทยรักไทย เมื่อ พ.ศ. 2544 แต่ไม่ได้รับเลือกตั้ง ต่อมานายสุธรรม แสงประทุม ลาออก ยงยุทธจึงได้รับเลื่อนขึ้นมาเป็นแทน

### สมาชิกสภาผู้แทนราษฎร
ยงยุทธ นพเกตุ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดระนอง สังกัดพรรคสยามประชาธิปไตย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดระนอง สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดระนอง สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 แบบบัญชีรายชื่อ สังกัดพรรคไทยรักไทย (เลื่อนแทน)

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอแปลงยาว
หมวดหมู่:นักธุรกิจจากจังหวัดฉะเชิงเทรา
หมวดหมู่:นักการเมืองจากจังหวัดฉะเชิงเทรา
หมวดหมู่:สมาชิกสภาผู้แทนราษฎรจังหวัดระนอง
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคสันติชน
หมวดหมู่:นักการเมืองพรรคสหประชาธิปไตย
หมวดหมู่:นักการเมืองพรรคกิจสังคม
หมวดหมู่:นักการเมืองพรรคประชาธิปัตย์
หมวดหมู่:พรรคชาติไทย
หมวดหมู่:นักการเมืองพรรคไทยรักไทย
หมวดหมู่:บุคคลจากโรงเรียนเซนต์หลุยส์
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
พระสัมพันธวงศ์เธอ กรมหมื่นนเรนทรบริรักษ์

**พระสัมพันธวงศ์เธอ กรมหมื่นนเรนทรบริรักษ์** (9 สิงหาคม พ.ศ. 2329 — 17 มีนาคม พ.ศ. 2374) หรือพระนามเดิมว่า **เจ่ง** เป็นพระโอรสพระองค์รองในพระเจ้าไปยิกาเธอ กรมหลวงนรินทรเทวี กับกรมหมื่นนรินทรพิทักษ์ ประสูติเมื่อวันพุธ เดือน 9 ขึ้น 15 ค่ำ ปีมะเมีย อัฐศก จ.ศ. 1148 ตรงกับวันที่ 9 สิงหาคม พ.ศ. 2329 มีพระเชษฐาคือ พระสัมพันธวงศ์เธอ กรมหมื่นนรินทรเทพ

ในรัชกาลที่ 1 ทรงสถาปนาเป็นพระเจ้าหลานเธอ กรมหมื่นนเรนทรบริรักษ์ สิ้นพระชนม์ในรัชกาลที่ 3 เมื่อวันพฤหัสบดี เดือน 5 ขึ้น 4 ค่ำ ปีเถาะ ตรีศก จ.ศ. 1193 ตรงกับวันที่ 17 มีนาคม พ.ศ. 2374 พระชันษา 46 ปี พระราชทานเพลิงพระศพ ณ พระเมรุ ท้องสนามหลวง วันอาทิตย์ที่ 22 พฤษภาคม พ.ศ. 2374

## พระโอรสธิดา
กรมหมื่นนเรนทรบริรักษ์ มีพระโอรสและพระธิดา ดังนี้
# **หม่อมเจ้าชุมเสน** (ประสูติ พ.ศ. 2346 สิ้นชีพิตักษัยเมื่อวันที่ 2 สิงหาคม พ.ศ. 2432 พระชันษา 87 ปี พระราชทานเพลิง ณ วัดสระเกศ)
# **หม่อมเจ้าหญิงปลิก** (ประสูติ พ.ศ. 2355 สิ้นชีพิตักษัยเมื่อวันที่ 15 ตุลาคม พ.ศ. 2445 พระชันษา 90 ปี)
# **หม่อมเจ้าหนู** (ประสูติ พ.ศ. 2356)
# **หม่อมเจ้าชมพู่** (ประสูติ พ.ศ. 2358 สิ้นชีพิตักษัยเมื่อวันที่ 12 กันยายน พ.ศ. 2432 พระชันษา 74 ปี)
# **หม่อมเจ้าหญิงน้อย** (ประสูติ พ.ศ. 2359 สิ้นชีพิตักษัยเมื่อวันที่ 8 พฤศจิกายน พ.ศ. 2435 พระชันษา 76 ปี พระราชทานเพลิง ณ วัดสระเกศ)
# **หม่อมเจ้าหญิงไฝ** (ประสูติ พ.ศ. 2362 สิ้นชีพิตักษัยเมื่อวันที่ 3 สิงหาคม พ.ศ. 2436 พระชันษา 74 ปี พระราชทานเพลิง ณ วัดสระเกศ)
# **หม่อมเจ้าหญิงหนูจีน** (ประสูติ พ.ศ. 2363 พระราชทานเพลิง ณ วัดสระเกศ เมื่อวันที่ 4 พฤษภาคม พ.ศ. 2445)
# **หม่อมเจ้าหญิงแข** (ประสูติ พ.ศ. 2364)
# **หม่อมเจ้าหญิงตลับ** (ประสูติ พ.ศ. 2364 สิ้นชีพิตักษัยเมื่อวันที่ 17 กันยายน พ.ศ. 2432 พระชันษา 77 ปี)
# **หม่อมเจ้าเผือก** (ประสูติ พ.ศ. 2366)
# **หม่อมเจ้าหญิงปุก** (ประสูติ พ.ศ. 2367)
# **หม่อมเจ้าหญิงพลอย** (ประสูติ พ.ศ. 2368 สิ้นชีพิตักษัยเมื่อวันที่ 25 สิงหาคม พ.ศ. 2433 พระชันษา 65 ปี)
# **หม่อมเจ้าหญิงพลับ** (ประสูติ พ.ศ. 2369)
# **หม่อมเจ้าหญิงไม่ปรากฏพระนาม**
# **หม่อมเจ้าหญิงแพ** (พระราชทานเพลิง ณ วัดสระเกศ เมื่อวันที่ 25 สิงหาคม พ.ศ. 2444)
# **หม่อมเจ้าเจริญ** (พระราชทานเพลิง ณ วัดวัวลำพอง เมื่อวันที่ 21 มิถุนายน พ.ศ. 2446)
# **หม่อมเจ้าฉอ่ำ** (สิ้นชีพิตักษัยเมื่อวันที่ 2 กันยายน พ.ศ. 2446 พระราชทานเพลิง ณ วัดประยุรวงศาวาส เมื่อวันที่ 25 เมษายน พ.ศ. 2447)
# **หม่อมเจ้าเจิม** (สิ้นชีพิตักษัยเมื่อวันที่ 18 พฤศจิกายน พ.ศ. 2441) มีธิดา คือ หม่อมราชวงศ์หญิงกลีบ นรินทรกุล พระสนมในกรมพระราชวังบวรสถานวิไชยชาญ โดยหม่อมราชวงศ์หญิงกลีบมีพระโอรส คือ พระราชวรวงศ์เธอ พระองค์เจ้าโอภาสไพศาลรัศมี
# **หม่อมเจ้าบัว** (สิ้นชีพิตักษัยเมื่อวันที่ 21 พฤษภาคม พ.ศ. 2448 พระราชทานเพลิง ณ วัดลุ่ม เมื่อวันที่18 เมษายน พ.ศ. 2449)
# **หม่อมเจ้าหญิงส้มจีน**
# **หม่อมเจ้าสนุ่น**

## พงศาวลี
 


## ดูเพิ่ม
* พระปฐมวงศ์ในพระบรมราชวงศ์จักรี 

## อ้างอิง

หมวดหมู่:พระสัมพันธวงศ์เธอ
หมวดหมู่:กรมหมื่น
หมวดหมู่:ราชสกุลนรินทรกุล
เขตชุง (เปียงยาง)

**เขตชุง** () เป็นหนึ่งใน 19 กูย็อก (เขต) ของเปียงยาง ประเทศเกาหลีเหนือ เขตนี้ตั้งอยู่ใจกลางเมือง ระหว่างคลองโพทงกังและแม่น้ำแทดง และมีอาณาเขตติดต่อกับเขตโมรันบงทางทิศเหนือ เขตโพทงกังทางทิศตะวันตกเฉียงเหนือ และเขตพย็องช็อนทางทิศใต้

## ภาพรวม
ในฐานะที่เป็นศูนย์กลางของเปียงยาง เขตนี้เป็นที่ตั้งของอาคารสำคัญที่สุดหลายแห่งของนคร จัตุรัสคิม อิล-ซ็องที่มีชื่อเสียงตั้งอยู่ริมฝั่งแม่น้ำแทดง พร้อมด้วยหอศึกษาใหญ่ประชาชน หอสมุดแห่งชาติของเกาหลีเหนือ เขตชุงเคยเป็นศูนย์กลางทางประวัติศาสตร์ของเปียงยาง และถูกทำลายเกือบทั้งหมดในช่วงสงครามเกาหลีจากการทิ้งระเบิดของอเมริกา ร่องรอยของเมืองเก่าบางส่วนยังคงปรากฏให้เห็น และเขตนี้เป็นที่ตั้งของสมบัติแห่งชาติหลายแห่งของเกาหลีเหนือ รวมถึงประตูโพทงและประตูแทดงที่สร้างขึ้นใหม่ ระฆังเปียงยาง ศาลารย็องวัง และหอซ็องรย็องและซุงอิน อาคารอื่น ๆ ได้แก่ โรงแรมโครยอ โรงแรมแทดงกัง ห้างสรรพสินค้าเปียงยางหมายเลข 1 พิพิธภัณฑ์ตราไปรษณียากรเกาหลี วังเด็กกลางเปียงยางและโรงภาพยนตร์แทดงมุน

รถไฟใต้ดินเปียงยางวิ่งผ่านเขตนี้ โดยมีสถานีจอดที่ย็องกวัง พงฮวาและซึงนี นอกจากนี้ สถานีรถไฟกลางของเปียงยางก็ตั้งอยู่ในเขตนี้ด้วย

สำนักงานบริหารของรัฐบาลเกาหลีเหนือและอุตสาหกรรมของประเทศตั้งอยู่ในพื้นที่นี้ สำนักงานใหญ่พรรคแรงงานเกาหลีและสำนักงานใหญ่ของคณะกรรมการกลางพรรคแรงงานเกาหลีก็ตั้งอยู่ในพื้นที่นี้ด้วย

อพาร์ตเมนต์ริมน้ำแบบลดหลั่นเป็นชั้นจำนวนมากถูกสร้างขึ้นใหม่ตามแนวคลองโพทงกัง ซึ่งเป็นโครงการที่คิม จ็อง-อึนได้เยี่ยมชมหลายครั้ง และเขตนี้ได้รับการเปลี่ยนชื่อตามคำสั่งที่ 690 ของคณะผู้บริหารสูงสุดสมัชชาประชาชนสูงสุด

## เศรษฐกิจ
แอร์โครยอ (Air Koryo) มีสำนักงานจองตั๋วอยู่ที่ย่านทงซ็อง

## การแบ่งเขตการปกครอง
เขตชุงแบ่งออกเป็น 19 ย่าน หรือทง (dong)

## อ้างอิง

ชุง
สมเด็จพระสัมพันธวงศ์เธอ เจ้าฟ้าทองคำ

**สมเด็จพระสัมพันธวงศ์เธอ เจ้าฟ้าทองคำ** (พ.ศ. 2304 — *ไม่ทราบปี*) เป็นพระธิดาในสมเด็จพระเจ้าพี่นางเธอ เจ้าฟ้ากรมพระเทพสุดาวดี กับพระอินทรรักษา (เสม) และเคยรับราชการฝ่ายในเป็นเจ้าจอมในสมเด็จพระเจ้ากรุงธนบุรี

## พระประวัติ
สมเด็จพระสัมพันธวงศ์เธอ เจ้าฟ้าทองคำ มีพระนามเดิมว่า ทองคำ ประสูติเมื่อปี พ.ศ. 2304  เป็นพระธิดาในสมเด็จพระเจ้าพี่นางเธอ เจ้าฟ้ากรมพระเทพสุดาวดีกับพระอินทรรักษา (เสม) เมื่อเจริญพระชันษาขึ้น พระชนนีได้ถวายพระองค์เข้ารับราชการเป็นเจ้าจอมฝ่ายในในสมเด็จพระเจ้ากรุงธนบุรี

เมื่อพระบาทสมเด็จพระพุทธยอดฟ้าจุฬาโลกมหาราชปราบดาภิเษกขึ้นเป็นปฐมกษัตริย์แห่งกรุงรัตนโกสินทร์แล้ว ได้ทรงพระกรุณาโปรดเกล้าฯ สถาปนาเจ้าจอมทองคำ ซึ่งเป็นพระราชภาคิไนยขึ้นเป็นสมเด็จพระเจ้าหลานเธอ เจ้าฟ้าฝ่ายในพระองค์หนึ่ง ประทับ ณ พระตำหนักเขียวเบื้องหลังหมู่พระมหามณเทียรร่วมกับพระมารดา พระองค์ไม่มีเจ้ากรมต่างหาก แต่เป็นสังกัดในกรมพระเทพสุดาวดี จนสิ้นพระชนม์ในรัชกาลพระบาทสมเด็จพระพุทธยอดฟ้าจุฬาโลกมหาราชนั้นเอง แต่ไม่ปรากฏว่าเป็นปีใด 

## พงศาวลี




## อ้างอิง

หมวดหมู่:สมเด็จพระสัมพันธวงศ์เธอ
หมวดหมู่:เจ้าฟ้าหญิง
หมวดหมู่:พระภรรยาในสมเด็จพระเจ้าตากสินมหาราช
พระเจ้าบรมวงศ์เธอ พระองค์เจ้างอนรถ

**พระเจ้าบรมวงศ์เธอ พระองค์เจ้างอนรถ** พระนามเดิม **พระองค์เจ้างอนรถ** เป็นพระราชโอรสพระองค์ที่ 15 ในพระบาทสมเด็จพระนั่งเกล้าเจ้าอยู่หัว ที่ประสูติแต่เจ้าจอมมารดาจาด

พระองค์เจ้างอนรถประสูติวันพฤหัสบดี เดือนยี่ ขึ้น 5 ค่ำ ปีกุน สัปตศก จ.ศ. 1177 ตรงกับวันที่ 4 มกราคม พ.ศ. 2358 สิ้นพระชนม์ในรัชกาลที่ 3 เมื่อเดือน 11 ปีจอ โทศก จ.ศ. 1212 พ.ศ. 2393 พระชันษา 36 ปี

พระเจ้าบรมวงศ์เธอ พระองค์เจ้างอนรถ ทรงเป็นต้นราชสกุลงอนรถ

## พระโอรส-ธิดา
พระองค์มีพระโอรส-ธิดา 2 พระองค์

* หม่อมเจ้าแดง งอนรถ (ประสูติเมื่อวันที่ 18 กรกฎาคม พ.ศ. 2393 สิ้นชีพิตักษัยเมื่อวันที่ 13 กุมภาพันธ์ พ.ศ. 2459 พระราชทานเพลิง ณ วัดสระเกศ เมื่อวันที่ 25 กุมภาพันธ์ พ.ศ. 2465) เสกสมรสกับหม่อมวัน งอนรถ ณ อยุธยา และทรงมีหม่อมอีก 1 คน คือ หม่อมแอบ งอนรถ ณ อยุธยา มีโอรสและธิดา 4 คน ดังนี้
** หม่อมราชวงศ์ไม่มีนาม (ถึงแก่กรรมก่อนได้รับการตั้งนาม) มีหม่อมวันเป็นหม่อมมารดา
** หม่อมราชวงศ์ไม่มีนาม (ถึงแก่กรรมก่อนได้รับการตั้งนาม) มีหม่อมวันเป็นหม่อมมารดา
**หม่อมราชวงศ์หญิงโต งอนรถ มีหม่อมวันเป็นหม่อมมารดา หม่อมในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ (12 ธันวาคม พ.ศ. 2426 - 2 ตุลาคม พ.ศ. 2501)
**หม่อมราชวงศ์เล็ก งอนรถ มีหม่อมแอบเป็นหม่อมมารดา สมรสกับเฉลา งอนรถ ณ อยุธยา มีบุตร 7 คน ดงนี้
***หม่อมหลวงจ้อย งอนรถ (ญ)
***หม่อมหลวงกิ่งก้อย งอนรถ (ช)
***หม่อมหลวงจุลลา งอนรถ (ญ)
***หม่อมหลวงจุลกะ งอนรถ (ช)
***หม่อมหลวงย่อม งอนรถ (ช)
***หม่อมหลวงจาริมา งอนรถ (ญ)
***หม่อมหลวงสุจิรา งอนรถ (ญ)
*หม่อมเจ้าหญิงไม่ปรากฏพระนาม

## พงศาวลี



## อ้างอิง

หมวดหมู่:พระเจ้าบรมวงศ์เธอ ชั้น 3
งอนรถ
หมวดหมู่:พระราชโอรสในรัชกาลที่ 3

งอนรถ
อัลกูเดีย

**อัลกูเดีย** () เป็นเทศบาลและเขตเมืองในแคว้นปกครองตนเองหมู่เกาะแบลีแอริก ประเทศสเปน เป็นเมืองศูนย์กลางการท่องเที่ยวทางตอนเหนือของเกาะมายอร์กา เขตเมืองเก่าของเมืองเป็นบ้านเรือนที่ได้รับการอนุรักษ์อย่างดี ก่อสร้างมาตั้งแต่ศตวรรษที่ 13 โดยเมืองเก่ามีกำแพงเมืองเก่ายุคกลางล้อมรอบ

หมวดหมู่:เมืองในหมู่เกาะแบลีแอริก
กองทัพเรือญี่ปุ่น

**กองทัพเรือญี่ปุ่น** สามารถเป็นได้ทั้ง
* กองทัพเรือจักรวรรดิญี่ปุ่น, 1868-1945
* กองกำลังป้องกันตนเองทางทะเลญี่ปุ่น, 1954-ปัจจุบัน
สภานิติบัญญัติแห่งชาติ (ญี่ปุ่น)

**สภานิติบัญญัติแห่งชาติ** (, ) เป็นฝ่ายนิติบัญญัติของญี่ปุ่นประกอบด้วยสองสภาคือ สภาล่างเรียกว่า สภาผู้แทนราษฎร และสภาสูงเรียกว่า วุฒิสภา สมาชิกของสภาทั้งสองมาจากระบบการเลือกตั้งแบบคู่ขนาน สมาชิกสภาผู้แทนราษฎรมีวาระ 4 ปี ส่วนสมาชิกวุฒิสภามีวาระ 6 ปี และนอกเหนือไปจากการพิจารณากฎหมายต่าง ๆ แล้ว สภานิติบัญญัติแห่งชาติยังมีหน้าที่เลือกนายกรัฐมนตรี สภาฯ ของญี่ปุ่นประชุมครั้งแรกในชื่อ *สภานิติบัญญัติแห่งสมเด็จพระจักรพรรดิ* เมื่อ พ.ศ. 2432 รูปแบบและโครงสร้างของสภาในปัจจุบันนั้นจัดตั้งขึ้นเมื่อ พ.ศ. 2490 สองปีหลังสิ้นสงครามโลกครั้งที่สอง สภาในรูปแบบนี้เองที่รัฐธรรมนูญถือว่าเป็นองค์กรอำนาจสูงสุดของรัฐ มีตั้งอยู่ที่ อาคารสภานิติบัญญัติแห่งชาติ ในเขตชิโยดะ มหานครโตเกียว

## อำนาจ
ตามมาตราที่ 41 แห่งรัฐธรรมนูญ ได้นิยามแก่สภานิติบัญญัติแห่งชาติไว้ว่าเป็น "องค์กรสูงสุดแห่งอำนาจรัฐ" และ "องค์กรออกกฎหมายแต่ผู้เดียวของรัฐ" ซึ่งบทบัญญัตินี้ได้แตกต่างกับรัฐธรรมนูญสมัยจักรวรรดิญี่ปุ่น ซึ่งได้บัญญัติให้องค์จักรพรรดิทรงเป็นผู้ใช้อำนาจนิติบัญญัติโดยความยินยอมของสภา และไม่เพียงแต่มีหน้าที่ในการพิจารณาเรื่องกฎหมายเท่านั้น แต่ยังรวมถึงการอนุมัติงบประมาณแผ่นดินประจำปีที่รัฐบาลเป็นผู้จัดทำมาเสนอต่อสภา นอกจากนี้สภานิติบัญญัติยังมีอำนาจในออกร่างแก้ไขรัฐธรรมนูญ ซึ่งหากร่างแก้ไขฯได้รับการอนุมัติจากสภา ก็จะต้องดำเนินการให้ประชาชนลงประชามติ นอกเหนือไปจากนี้ สภานิติบัญญัติยังมีหน้าที่ "ตรวจสอบการทำงานที่เกี่ยวข้องกับรัฐบาล" (มาตรา 62) 

นายกรัฐมนตรี จะต้องมาจากการเลือกตั้งโดยสภาผู้แทนราษฎร ซึ่งลักษณะแบบนี้ได้สร้างหลักการที่ว่ากฎหมายอยู่เหนือกว่าผู้บริหารขององค์กรของรัฐ (มาตรา 67) หรือก็คือ สภาสามารถถอดถอนนายกรัฐมนตรีและสมาชิกคณะรัฐมนตรีได้ ผ่านการอภิปรายไม่ไว้วางใจโดยการเข้าชื่อของสมาชิกสภาผู้แทนราษฎรอย่างน้อย 50 คน ซึ่งรัฐบาลมีหน้าที่ในการชี้แจงข้อกล่าวหารวมไปถึงคำถามจากสภาในการอภิปรายไม่ไว้วางใจ นอกจากนี้ สภายังมีอำนาจในการดำเนินคดีแก่ผู้พิพากษาที่ถูกตัดสินว่ากระทำผิดทางอาญา ทางวินัย หรือการกระทำที่มิชอบตามกฎหมาย


ไฟล์:Chamber_of_the_House_of_Representatives_of_Japan.jpg|ภายในห้องประชุม 
ไฟล์:Japanese Houses of Parliament, 1905.jpg|อาคารหลังเก่า ในปี พ.ศ. 2448


## อ้างอิง

## แหล่งข้อมูลอื่น

* ห้องสมุดสภานิติบัญญัติแห่งชาติ: สภานิติบัญญัติและรัฐสภา  has the Diet minutes and additional information. 

ญี่ปุ่น
หมวดหมู่:การเมืองญี่ปุ่น
ญี่ปุ่น
ญี่ปุ่น
ญี่ปุ่น
เอริก โรแวน

**โจเซฟ รูด** (Joseph Ruud; ) เป็นนักมวยปล้ำอาชีพชาวอเมริกันที่รู้จักในชื่อ **เอริก โรแวน** (Erick Rowan)

## เส้นทางอาชีพ
Ruud เริ่มปล้ำอิสระในปี 2003 ใช้ชื่อ Erick Rowan และ Erick Redbeard โดยปล้ำตามค่ายอินดี้ในสหรัฐฯ รวมถึงเดินทางไปฝึกที่ญี่ปุ่นกับโปรโมชัน Pro Wrestling NOAH และได้ซึมซับสไตล์ Strong Style

เข้าสู่ WWE ในปี 2011 เซ็นสัญญาพัฒนากับ Florida Championship Wrestling (FCW) ก่อนจะถูกส่งเข้า NXT
ปี 2012–2013 เปิดตัวในฐานะสมาชิก The Wyatt Family ภายใต้การนำของ Bray Wyatt ร่วมกับ Luke Harper โดย Rowan มักสวมหน้ากากแกะ ทำให้เป็นภาพจำสำคัญ
ขึ้นค่ายหลัก ในปี 2013 ปรากฏตัวครั้งแรกใน RAW ช่วย Bray Wyatt และสร้างชื่อเสียงกับลุคที่น่ากลัว
หลังจาก Wyatt Family แตกเป็นช่วง ๆ Rowan เคยจับคู่กับ Luke Harper ในนาม The Bludgeon Brothers ซึ่งประสบความสำเร็จคว้าแชมป์ WWE SmackDown Tag Team Championship 1 สมัย (ปี 2018)
ปี 2019 เข้าร่วมเป็นบอดี้การ์ดให้ Daniel Bryan ในยุค “Planet’s Champion” ก่อนจะแยกตัวออกมาเป็นนักมวยปล้ำเดี่ยว
ปลายปี 2019 – ต้นปี 2020 Rowan มีสตอรี่ไลน์ “กรงลึกลับ” (Mystery Cage) ที่มีสัตว์ประหลาด (ซึ่งสุดท้ายเปิดเผยว่าเป็นแมงมุมหุ่น) แต่ถูกวิจารณ์อย่างมาก
ถูกปล่อยตัวจาก WWE ในเดือนเมษายน 2020 ช่วงที่ WWE ปลดพนักงานจำนวนมากเพราะโควิด-19

หลังออกจาก WWE เขากลับมาใช้ชื่อ Erick Redbeard ลงปล้ำตามอินดี้หลายค่าย เช่น AEW, Pro Wrestling Guerrilla (PWG) และรายการอิสระต่าง ๆ
ปรากฏตัวใน AEW ช่วงปลายปี 2020 เพื่อเป็นเกียรติให้เพื่อนสนิท Brodie Lee (Luke Harper) ที่เสียชีวิต โดย Rowan โผล่มาถือป้าย “Goodbye for now, my brother” กลายเป็นโมเมนต์สุดซึ้งในวงการ
ปี 2021–2024 มีการปรากฏตัวเป็นครั้งคราวใน AEW และอิสระ แต่ยังไม่ได้เซ็นสัญญาระยะยาวกับค่ายใหญ่

ในปี 2024 Rowan กลับมา WWE อีกครั้งในฐานะสมาชิกกลุ่ม Wyatt Sicks ร่วมกับ Uncle Howdy (Bo Dallas), Erick Rowan, Dexter Lumis, Joe Gacy, Nikki Cross

## สไตล์และเอกลักษณ์
Rowan เป็นนักมวยปล้ำร่างยักษ์ สไตล์ Powerhouse เน้นการทุ่มและการโจมตีด้วยพละกำลัง
ภาพลักษณ์ “หน้ากากแกะ” สุดหลอนตอนอยู่ Wyatt Family ถือเป็นเอกลักษณ์เด่นที่สุดในอาชีพ
มีความผูกพันกับ Luke Harper (Brodie Lee) มาก ทั้งในฐานะคู่หูและเพื่อนสนิทนอกจอ

## แชมป์และรางวัล
[thumb|180px|[แชมป์สแมคดาวน์แท็กทีม WWE]]
* **French Lake Wrestling Association**
** FLWA Heavyweight Championship (1 time)
***Insane Wrestling Revolution**
**IWR World Heavyweight Championship (1 time)
* ***[[Pro Wrestling Illustrated]]***
** Ranked No. 57 of the top 500 singles wrestlers in the *[[Pro Wrestling Illustrated#PWI 500|PWI 500]]* in 2014
* **Universal Championship Wrestling**
** UCW Heavyweight Championship (1 time)
* ***[[Wrestling Observer Newsletter]]***
** Best Gimmick (2013) 
* **[[World Series Wrestling]]**
** WSW Tag Team Championship (1 time) – with Matt Basso
* **[[WWE]]**
** WWE SmackDown Tag Team Championship (2 times) – with Harper (1) and Daniel Bryan (1)
** NXT Tag Team Championship (1 time) – with Luke Harper
** Slammy Award (2 times)
*** Match of the Year (2014) – 
*** WTF Moment of the Year (2025) 
* **Other titles**
**Doublewide Bar Championship (1 time)

## อ้างอิง

## แหล่งข้อมูลอื่น

* 
* 
* 

หมวดหมู่:นักมวยปล้ำอาชีพชาวอเมริกัน
หมวดหมู่:ชาวอเมริกันเชื้อสายนอร์เวย์
ไซออน.ที

**คิม แฮ-ซล ** (; เกิด 13 เมษายน 1989) เป็นที่รู้จักในชื่อ**ไซออน.ที** (; ) เป็นนักร้องฮิปฮอปและอาร์แอนด์บีชาวเกาหลีใต้ที่เซ็นสัญญากับเดอะแบล็กเลเบิล ซึ่งเป็นค่ายในเครือของวายจีเอนเตอร์เทนเมนต์ที่บริหารโดยเท็ดดี พักและ Kush เขาออกสตูดิโออัลบั้ม *เรดไลต์* (Red Light, 2013) และอีพีอีกสองอีพี และเขายังได้ทำงานร่วมกับศิลปินเคป็อปที่มีชื่อเสียง เช่น จี-ดรากอน, จีโค่ และไซ

## ประวัติ
ไซ.ออนทีเปิดตัวในปี 2554 และผลงานชิ้นแรกของเขาคือการ่วมมือกับศิลปินฮิปฮอปที่มีชื่อเสียง ชื่อของเขาประกอบด้วย Zion คือสถานที่หนึ่งในคัมภีร์ไบเบิล และ T ที่เป็นตัวแทนของไม้กางเขน เขาออกเพลงเดี่ยวครั้งแรกของเราที่ชื่อว่า Click Me ในเดือนเมษายนปี 2554 อัลบั้มแรกของเรา Red light ก็ออกตามมาในวันที่ 9 เมษายน 2556 และในเดือนธันวาคม 2556 เขาก็ได้ออกมินิอัลบั้ม Mirror Ball ออกมา พร้อมกับมิวสิกวิดีโอแรกของเขา Miss Kim

ไซออนทียังได้ร่วมร้องเพลงในอัลบั้มของศิลปินเกาหลีคนอื่น ๆ เช่น อินฟินิต เอช, จี ดรากอน และ คิม จงฮย็อน จากชายนี
วันที่ 1 กุมภาพันธ์ 2558 เขาได้ออกเพลง Just ร่วมกับ Crush ศิลปินที่เพิ่งเปิดตัว เขายังออกเพลง Eat ตามมาในวันที่ 19 พฤษภาคม และในเดือนตุลาคม 2558 เขาก็ได้ออกเพลง No Make Up ตามมา

## ผลงาน
; สตูดิโออัลบั้ม
* 2556 : *Red Light*
; มินิอัลบั้ม (EP)
* 2556 : *Mirrorball*

## รางวัล

## อ้างอิง

## แหล่งข้อมูลอื่น
* 

หมวดหมู่:ฮิปฮอปเกาหลีใต้
หมวดหมู่:โปรดิวเซอร์เพลงชาวเกาหลีใต้
หมวดหมู่:ศิลปินสังกัดวายจีเอนเตอร์เทนเมนต์
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:ผู้ชนะมามาอะวอดส์
หมวดหมู่:ผู้ชนะเมลอนมิวสิกอะวอดส์
หมวดหมู่:ผู้ชนะโคเรียนมิวสิกอะวอดส์
กองทัพมหาจักรวรรดิญี่ปุ่น

**กองทัพมหาจักรวรรดิญี่ปุ่น** ()เป็นกองทัพของมหาจักรวรรดิญี่ปุ่นระหว่าง ค.ศ. 1871 ถึง 1945 ประกอบด้วยกองทัพบก กองทัพเรือ แต่ส่วนกองทัพอากาศนั่นจะถูกแบ่งออกเป็น 2 ส่วนที่จะขึ้นตรงต่อสองเหล่าทัพคือ

* กองการบินทหารบกมหาจักรวรรดิญี่ปุ่น
* กองการบินทหารเรือมหาจักรวรรดิญี่ปุ่น

## ดูเพิ่ม
* รายชื่ออาวุธยุทโธปกรณ์ของกองทัพจักรวรรดิญี่ปุ่นในสงครามโลกครั้งที่สอง
* รายชื่อเรือและเรือรบของกองทัพเรือจักรวรรดิญี่ปุ่นในสงครามโลกครั้งที่สอง


หมวดหมู่:กองทัพญี่ปุ่น
ญี่ปุ่นในยุคจักรวรรดิ
กองทัพอากาศญี่ปุ่น

**กองทัพอากาศญี่ปุ่น** สามารถเป็นได้ทั้ง
* กองการบินทหารบกมหาจักรวรรดิญี่ปุ่น, 1912-1945
* กองการบินทหารเรือมหาจักรวรรดิญี่ปุ่น, 1912-1945
* กองกำลังป้องกันตนเองทางอากาศญี่ปุ่น, 1954-ปัจจุบัน